|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Brisel, 29.2.2024. godine

*MEDIJIMA*

**SAOPĆENJE ZA MEDIJE**

Sada je trenutak da bh. vlasti pokažu rezultate

Sada je trenutak da bh. vlasti pokažu rezultate, jedna je od poruka sa sedmog sastanka Pododbora za unutrašnje tržište i konkurenciju između Evropske unije i Bosne i Hercegovine, koji je održan 29. februara 2023. godine u Briselu (hibridni format). Ovo je posebno važno, naglašeno je, u svjetlu martovskog izvještaja Evropske komisije o napretku BiH i odluka o pristupnim pregovorima te implementacije Plana za Zapadni Balkan, čiji je jedan od stubova integracija u unutrašnje tržište EU i razvoj regionalnog tržišta.

Na sastanku su, između ostalog, razmijenjene informacije o radu Konkurencijskog vijeća BiH i Vijeća za državnu pomoć. Evropska komisije je naglasila kako, između ostalog, vlasti u BiH trebaju izmijeniti Zakon o konkurenciji i Zakon o državnoj pomoći kako bi se revidirale procedure glasanja, a u skladu s Mišljenjem Komisije. Razgovarano je i o pravilima za utvrđivanje liste esencijalnih lijekova koja će osigurati veću transparentnost i pravne jasnoće u vezi s procedurama u cijeloj zemlji.

Delegacija BiH je informisala da je pripremljena nova strategija razvoja javnih nabavki, a Evropska komisija od bh. vlasti očekuje jačanje ljudskih kapaciteta Agencije za javne nabavke i Kancelarije za razmatranje žalbi.

Preporuka Evropske komisije je da se usvoji jedinstven horizontalan zakon koji će biti usklađen s Direktivom o uslugama, napravi sveobuhvatan popis svih administrativnih i tehničkih koraka za registraciju domaćih i stranih preduzeća u cijeloj zemlji, te ubrzaju napori na harmonizaciji propisa u oblasti uzajamnog priznavanja profesionalnih kvalifikacija.

Delegacija BiH je obavijestila da je pripremljena nova strategija intelektualnog vlasništva. Usvajanje seta zakona koji regulišu zaštitu autorskih te novog zakona o poštanskim uslugama ostaju među konkretnim zadacima za vlasti u BiH.

Na sastanku je razgovarano i o jačanju bankarskog sektora, prava privrednih društava, računovodstvu i reviziji te zaštiti zdravlja i zaštita potrošača.

Sedmim sastankom Pododbora za unutrašnje tržište i konkurenciju u ime BiH je kopredsjedavala Brankica Pandurević iz Ministarstva vanjske trgovine i ekonomskih odnosa BiH, a u ime EU Barbara Jesus-Gimeno iz Evropske komisije (DG NEAR). Ovo je jedan od sedam pododbora koji su osnovani u skladu sa SSP-om, a o čijem radu možete vidjeti više na stranici Direkcije <https://www.dei.gov.ba/bs/stabilization-agreement>.

Direkcija za evropske integracije